open-index/open-wikipedia-markdown huggingface dataset:
Harald Mogensen-prisen

**Harald Mogensen-prisen** er en kriminallitterær pris som utdeles årlig av Det danske Kriminalakademi og som ble innstiftet i 2006. Prisen gis for fjorårets beste danske kriminalroman, og ble første gang utdelt i 2007.

Prisen er oppkalt etter Harald Mogensen (1912&ndash;2002), dansk redaktør og prisbelønnet for sitt arbeide som kriminallitteraturkritiker.

## Prisvinnere
*2007 &ndash; Kirsten Holst, for *Sin brors vogter*
*2008 &ndash; Morten Hesseldahl, for *Drager over Kabul*
*2009 &ndash; Lene Kaaberbøl og Agnete Friis, for *Drengen i kufferten*
*2010 &ndash; Jussi Adler-Olsen, for *Flaskepost fra P.*
*2011 &ndash; Susanne Staun for *Døderummet* (roman)
*2012 &ndash; Erik Valeur for *Det syvende barn*
*2013 &ndash; Michael Katz Krefeld for *Sort sne falder *
*2014 &ndash; Simon Pasternak for *Dødszoner*
*2015 &ndash; Thomas Rydahl for *Eremitten*
*2016 &ndash; Ane Riel for *Harpiks* (roman)
*2017 &ndash; Lars Kjædegaard for *Det der er værre*
*2018 &ndash; Elsebeth Egholm for *Jeg finder dig altid*
*2019 &ndash; Jesper Stein for *Solo*
*2020 &ndash; Gretelise Holm for *Dødfunden*
*2021 &ndash; Jenny Lund Madsen for *Tredive dages mørke*
*2022 &ndash; Morten Hesseldahl for *Mørket under isen*
*2023 &ndash; Torben Munksgaard for *Damevennens død*
*2024 &ndash; Jens Henrik Jensen for *Pilgrim*

## Referanser


## Eksterne lenker
* Harald Mogensen-prisen på litteraturpriser.dk
Pine Bluff

**Pine Bluff** er en by i Arkansas i USA. Byen har laboratorier både innen biologisk og kjemisk krigføring. Byen er mest kjent for at en avdeling av University of Arkansas ble bygd der, og for at den amerikanske kulestøteren Dallas Long ble født der.

## Eksterne lenker
*
Christel G. Meyer

**Christel Ingeborg Grønqvist Meyer** (født 1955) er varaordfører i Hamar kommune og lokalpolitiker for By- og bygdelista. Hun er medlem av kommunestyret, formannskapet, valgkomitéen og Organisasjons- og personalstyret, og hun er leder for 17. maikomitéen i Hamar.

## Referanser
Enebakk bygdetun

**Enebakk bygdetun** ligger i Kirkebygda i Enebakk kommune og ble åpnet i 1948. 

Bygdetunet ligger sentralt midt i Enebakk og er omgitt av kulturminner, med Enebakk kirke som et midtpunkt. Tunet består i dag av 4 hus som er flyttet hit fra andre gårder i bygda. Bygninger, inventar og redskap gir et innblikk i hvordan husliv og hverdagsliv kunne være på en middels stor gård i Enebakk på slutten av 1800-tallet.

Enebakk bygdetun eies av Enebakk kommune, men de fleste forbinder nok helst tunet med Enebakk historielag. Flere av historielagets stiftere var sterkt involvert i prosessen frem mot åpningen av tunet i 1948, og laget har alltid hatt ledervervet i det mangeårige bygdetunutvalget (1948–2003). 

Siden 1997 har Enebakk historielag hatt driftsansvaret for tunet alene, gjennom en avtale med kommunen. Det tradisjonelle bygdetunutvalget ble nedlagt i 2003, men gjenoppsto i 2006 som en egen bygdetungruppe direkte underlagt styret i Enebakk historielag. 

Enebakk historielag arrangerer omvisning på tunet fire søndager i sommerhalvåret, og det holdes Olsokgudstjeneste her årlig. Den tradisjonelle bygdedagen i Enebakk arrangeres på bygdetunet i september hvert år.

## Litteratur
*
Larry Wade

**Larry Wade** (født 22. november 1974 i Giddings i Texas) er en amerikansk friidrettsutøver, og spesialist på 110 meter hekk.

Han har en personlig rekord på 13.01 sekunder, oppnådd i juli 1999 i Lausanne.

Wade var suspendert fra juli 2005 til juli 2006 for brudd på USADAs dopingreglement.

## Høydepunkter

## Referanser

## Eksterne lenker
*
Olav Rune Ekeland Bastrup

**Olav Rune Ekeland Bastrup** (født 1956) er en norsk forfatter, journalist og organist. 

Bastrup er oppvokst i Hjørundfjord (nå Ørsta) og Arendal.  

Han er gift med pianist og lektor Esther-Marie Albert Bastrup. Han har utgitt flere bøker, blant annet med dokumentasjon om samfunnets behandling av tatere. Han var også tidligere leder i Stiftelsen Rettferd. 

Som journalist har han arbeidet for bl.a. NRK, *[[Morgenbladet]]*, *[[Aftenposten]]* og *[[Agderposten]]*. Ekeland Bastrup har også arbeidet mye med overgrepssaker i institusjonsmiljø. Han tok aktivt del i debatten rundt avsløringene av seksuelle overgrep i den katolske kirke i 2010.

Som organist har han bl. a. virket som domkantor ved St. Olav domkirke i Oslo fra 1989 til 1998. I 1990 virket han en periode som organist ved Peterskirken i Roma. Ved siden av sitt forfatterskap var han frem til 2024 kantor ved Grønland kirke i Oslo da han pensjonerte seg. 

Bastrup er medlem av den katolske kirkes Liturgikommisjon, og publiserer fast i det katolske magasinet St. Olav, der han er redaksjonsmedlem. 

## Forfatterskap
* 1993 *El Jucan asfaltens sønn; historien om fakirens liv*, Aschehoug, ISBN 978-82-03-17148-2
* 1996 *En landevei mot undergangen: utryddelsen av taterkulturen i Norge*, Universitetsforlaget, ISBN 82-00-22773-1
* 1999 *Jubileumsskrift for Hisøy kirke gjennom 150 år*, Hisøy Historielag.  ISBN 82-919900-2-6
* 2005 *Trefoldighet : en menighet, tre kirker, tre hundre år*, utgitt av Menighetsrådet
* 2006 *The Virus Hunter*, Kataklysmos Publishing
* 2010 *Vindens liv i tre og metall : festskrift til innvielsen av Mühleisenorgelet i Arendal : Trefoldighetskirkens orgel- og organisthistorie*,  Arendal kirkelige fellesråd, ISBN 978-82-998515-0-3
* 2018 *Et åpent hus" , med  [[Tomm Kristiansen]] og Lars Martin Dahl [[Forlaget Press]] ISBN  9788232802630*
* 2018  *Grunnlagsproblemer i vitenskapen om mennesket*, medforfatter  Abstrakt forlag  ISBN  9788279353942
* 2018 *Lex orandi Lex credendi"  medforfatter. [[Efrem forlag]] ISBN 9788292922583*
* 2022 *Mitt foreldreløse hjerte - taterjenta som trosset alle,* Z-forlag*, ISBN  9788293187578*

## Eksterne lenker
*
Gyula Ortutay

**Gyula Ortutay** (født 24. mars 1910 i Szabadka, død 22. mars 1978 i Budapest) var en ungarsk folklorist og politiker.

Han introduserte i mellomkrigstiden en ny retning innenfor folkediktningen, som fokuserte på det kreative element knyttet til den enkelte tradisjonsbæreren. Han tok også initiativ til utgivelsen av en omfattende samling av ungarske folkediktgenrer *Új Magyar Népköltési Gyűjtemény* (1940–1976), som utkom i hele 18 bind.

Etter andre verdenskrig ble hans forskning dreid i mer historisk-materialistisk retning, hvor produksjonsmåten, produktivkreftene og det kollektive element ble de mest virksomme størrelser. Marxismens inntreden i Ortutays vitenskap førte også til at den dialektiske tankegang vant innpass i tradisjonsforskningen.

En mer programmatisk påstand om at kommunismen nødvendigvis skapte bedre vilkår for utviklingen av folkediktingsgenrene førte til et heftig svar fra den jødisk-amerikanske folkloristen Alan Dundes. De politiske premissene for begge deres innfallsvinkler var imidlertid så ulike, og viljen til å forstå hverandres synspunkter i minimal grad til stede, slik at det hele fortonet seg som en ren skinndiskusjon.

Ortutay var professor i folkloristikk. I perioden 1957-1963 var han også rektor ved universitetet i Budapest. Dessuten var han kulturminister i årene 1947-1950.

I 1978 ble Gyula Ortutay tildelt Det ungarske vitenskapsakademis gullmedalje, den såkalte «Akadémiai Aranyérem».

## Bibliografi
* *Ungarische Volksmärchen*. Berlin 1957.
* *Kleine ungarische Volkskunde. Aus dem Ungarischen*. Budapest 1963.
* *Hungarian Folk Tales*. Budapest 1962.
* *Ungarische Volksmärchen*. Mitglied der Ungarischen Akademie der Wissenschaften. Stuttgart 1962.
* *Hungarian Folklore. Essays*. Budapest 1972.
* (Sm.m. Iván Balassa:) *Ungarische Volkskunde*. Mit einer Einleitung von Robert Wildhaber. Budapest & München 1982.
* (Sm.m. Iván Balassa:) *Hungarian Ethnography and Folklore*. With a Preface by Alexander Fenton. Corvina Kiadó 1984.

## Referanser
Graham Wagg

**Graham Grant Wagg** (født 28. april 1983 i Rugby, Warwickshire) er en engelsk cricketspiller, som i øyeblikket spiller for Derbyshire, etter overgang fra Warwickshire.

Wagg har spilt tre tre testkamper for ungdomslandslaget (U-19) mot India.

I 2005 var Wagg utestengt for bruk av kokain. Kontrakten med Warwickshire ble avviklet, og han signerte en ettårig avtale med Derbyshire for sesongen 2006.

## Referanser


## Eksterne lenker
* 
* Graham Wagg fra «Cricket archive»
Ingarö

**Ingarö** er en øy i Värmdö kommune, Stockholms län. 

Øya utgjorde frem til 1952 hoveddelen av Ingarö landskommun da kommunen ble innlemmet i Gustavsberg kommune, som i 1974 ble en del av Värmdö. Største tettsted er Brunn.

På Ingarö kirkegård ligger Sveriges første flyver, Carl Cederström,  begravd. Han ble kalt «Kalle Flygare» av lokalbefolkningen.
En annen kjent ingaröboer er trompetisten Niklas «Semlan» Josefsson.

## Eksterne lenker
* Fakta om Ingarö (svensk) 
* Ingaröportal (engelsk)
* Värmdö kommunes hjemmeside (svensk)
Studioteatret

**Studioteatret** var et teater i Oslo som ble åpnet i 1945, få måneder etter den andre verdenskrig var over. Virksomheten ble avviklet i 1950. Dette teateret ble opprettet og ledet av Claes Gill for å gi nye impulser og ideer til den norske skuespillerkunsten.

## Kilder
*
*Studioteatret Sceneweb
*
Semjon Timosjenko

:*For den sovjetiske filmregissøren av samme navn: se [[Semjon Timosjenko (regissør)]]
*'Semjon Konstantinovitsj Timosjenko''' (1895–1970) var en sovjetisk offiser, for ettertiden mest kjent for sin innsats under den andre verdenskrig.

## Liv og virke
Han var med i kavaleriet under første verdenskrig og sluttet seg til opprørerne under den russiske revolusjon og gikk inn i Den røde hær og sluttet seg til bolsjevikene i 1919. Under den russiske borgerkrigen kjempet han på forskjellige frontavsnitt og ble etter hvert kjent med, og venn av Josef Stalin.

Etter avslutningen av borgerkrigen og den polsk-sovjetiske krig fikk han stadig høyere stillinger innen kavaleriet. I 1933 ble han sjef for Den røde hær i Belarus, i 1935 i Kiev, senere i Kaukasus og andre steder. I disse stillingene rapporterte han direkte til Stalin. Under invasjonen av Polen i 1939 ledet han den ukrainske front og hadde kommandoen over hele den vestlige grensen.

Han var med i kampene mot Finland under vinterkrigen i 1939 og 1940. Han deltok også ved det andre slaget ved Kharkov. I 1943 var han med og nedkjempet den tyske beleiringen av Leningrad, og i 1944 og 1945 var han på Balkan.

Etter andre verdenskrig begynte han som rådgiver for kommunisten Mao Zedong, men han sluttet etter få år. Etter hvert begynte han å arbeide innenfor Forsvarsdepartementet.

Han ble blant annet tildelt utmerkelsene Helt av Sovjetunionen og Leninordenen. For sin innsats under verdenskrigen mottok han blant annet Seiersordenen.

## Referanser
Kilpisjärvi

:*Denne artikkelen er om stedet Kilpisjärvi. For innsjøen se [[Kilpisjärvi (innsjø)]].*

**Kilpisjärvi** (nordsamisk: *Gilbbesjávri*) er en bosetning i den nordvestre delen av Enontekis kommune i *Den finske armen* i Lappland i Finland. Det har 86 innbyggere (per 20. april 2005). Kilpisjärvi ligger ved Europavei 8, like ved grensa til Norge. Den nærmeste bosetningen er tettstedet Skibotn ved Storfjorden, 43 kilometer lengre vest. Det går buss fra Kilpisjärvi til blant annet Tromsø, Karesuando og Rovaniemi.

Stedets beliggenhet ved norskegrensa gjør at grensehandel fra nordmenn er en viktig del av dets økonomi. Det mest kjente landemerket i Kilpisjärvi er fjellet Saana, som er et populært mål for fotturer fra stedet.  Kilpisjärvi naturhus ligger ved foten av Saana. Det går også vandrestier til Halde og Treriksrøysa,   gjennom Malla naturreservat. Den ligger ved den 800 km lange Nordkalottleden fra Kvikkjokk alternativt Sulitjelma til Kautokeino.

Et radioteleskopobservatorium, KAIRA, er også her.

## Trivia
*Leno* i Röyksopps musikkvideo *Poor Leno* er fra Kilpisjärvi.

## Referanser


## Eksterne lenker
*
Birkirkara FC

**Birkirkara FC** (**Birkirkara Football Club**) er en maltesisk fotballklubb. Den holder til i Birkirkara som er den største byen på øya Malta.

Klubben ble grunnlagt i 1950 skjønt det var først på 90-tallet at den begynte å få ambisjoner og sikte høyt. Dette var begynnelsen på en ny æra, markert ved at Birkirkara i 1996/97-sesongen endte opp på andreplass i maltesisk toppserie bak Valletta og kvalifiserte seg for første gang til UEFA-cupen. Da spilte de mot Spartak Trnava.

I 1997/98-sesongen tapte Birkirkara gullet i serien i siste kamp for Valletta. Birkirkara trengte bare et poeng i siste kamp mot Valletta for å ta gullet, men Valletta tok alle tre poengene sammen med gullet etter et straffespark som er blitt omtalt som meget kontroversiellt.

Siden den tid har Birkirkara vunnet serien to ganger, i 2000 og 2006. De har vunnet den maltesiske cupen fire ganger. 
## Eksterne lenker
*
Continental Motors

**Continental Motors** er et amerikansk aksjeselskap i Mobile i Alabama som produserer flymotorer. 

Selskapet ble etablert i 1905. Tidligere i sin historie har Continental Motors også produsert motorer og deler for biler, traktorer og forskjellige stasjonært utstyr (som pumper og generatorer). 
## Eksterne lenker
*
Odd Ivar Biller

**Odd Ivar Biller** (født 23. april 1949) er konserndirektør i Norsk Hydro ASA. Han var før dette juridisk direktør i selskapet. Han har ansvar for juridiske tjenester. 

Han har studert ved Universitetet i Brussel (i 1974) og Universitetet i Oslo (1973).

Biller har jobbet i Hydro siden 1980, og jobbet før dette byråsjef i skattelovavdelingen i Finansdepartementet.

## Referanser
Stavanger Kajakklubb

**Stavanger Kajakklubb** (stiftet 31. oktober 1968) er en kajakklubb i Stavanger som er medlem av Norges Padleforbund (NPF) og Forum for Natur og Friluftsliv (FNF). Klubben er en av Norges største kajakklubber med ca. 1200 medlemmer (2019) i alle aldersgrupper. Lagets formål er ved samarbeid og kameratskap å fremme kajakksport og friluftsliv i sunne former.

Klubben flyttet hovedlokaler i 2017 fra Sandvigå til Kisteneset 15 på Hundvåg. Her ble et nytt klubbhus bygget og innviet 27. januar 2017. I tillegg er det ukentlig aktivitet i klubbhuset på Dyrsnes Natursenter ved Stokkavatnet (flattvann og Kajakkpolo).

Klubbens Facebookside.

## Aktiviteter
Stavanger Kajakklubb har aktiviteter på hav, elv, flattvann og kajakkpolo og eier både tur-, racer-/surfski-, hav-, polo,- og elvekajakker som medlemmer kan benytte.

Klubben har egen instruktørgruppe som årlig gir kurs som hovedsakelig følger NPFs Våttkortstige. Klubben tilbyr medlemmene kurs på hav, flattvann, elv og kajakkpolo.

Det er trening for kajakkpolo hver uke hele året samt rulletrening. På vinteren benyttes basseng innendørs. Kajakkpolo Facebookside.

Turgruppen har jevnlig kajakkturer i Stavangerområdet til Kvitsøy, Ryfylke og Lysefjorden i Forsand.

## Arrangementer
Under NM-veka 2018 arrangerte kajakkpologruppen i Stavanger Kajakklubb NM i Kajakkpolo i Vågen midt i Stavanger. Konkurransen ble avholdt 18.-19. august. For første gang i Norge ble en hel kajakkpolokamp sendt på riksdekkende TV på NRK1. Klubben skal igjen arrangere NM i kajakkpolo 29.-30. juni under NM-veka 2019. Arenaen blir da lagt til Badedammen. Les mer om arrangementet her .

## Referanser


## Eksterne lenker
*
Filothei (Attikí)

**Filothei** (gresk: Φιλοθέη) er en liten forstad til hovedstaden Athen i Hellas, som utgjør en egen kommune med 7&nbsp;310 innbyggere (2001). Den består av et slags villastrøk over noen åsekammer, der flere utenlandske, diplomatiske personlighter bor. Forstaden ligger like ved Olympiastadion. Administrativt hører kommunen inn under prefekturområdet Athen og prefekturet og periferien Attikí.

## Befolkningsutvikling

Filothei fikk status som landkommune eller «samfunn» (κοινότητα) i 1934 og ble gitt status som bykommune eller «deme» (δήμος) i 1991.

## Eksterne lenker
* Filothei kommunes hjemmeside
Korup nasjonalpark

**Korup nasjonalpark** er en nasjonalpark som ligger i vestre Kamerun langs grensen mot Nigeria. Den består for det meste av 1259 kvadratkilometer med tropisk regnskog med et stor biologisk mangfold. Over femti forskjellige arter store pattedyr lever i området. Nasjonalparken ble grunnlagt i 1986.

Korup nasjonalpark ligger i økoregionen *[[Cross-, Sanaga- og Bioko-kystskogene]]*, og flere større, urørte skogsområder ligger innenfor nasjonalparken.

Filmen ** ble spilt inn i Korup nasjonalparken i 1984 før etableringen.

## Referanser


## Eksterne lenker
*
Kuppam

**Kuppam** er en by i Chittoor distriktet den indiske delstaten Andhra Pradesh. Den ligger omtrent 105 kilometer fra Bangalore, hovedstaden i Karnataka. 

Ifølge den indiske folketellingen i 2001 hadde Kuppam en folkemengde på 18,803. Menn sto for 51% av befolkningen og kvinner for 49%. Hovedspråkene i Kuppam er tamilsk og telugu. En liten del taler også kannada.
Huambo

**Huambo**, tidligere **Nova Lisboa**, er en by i Angola. Byen ligger på Bié-platået og er hovedstaden i provinsen Huambo. Byen ligger 220 km øst for Benguela og 600 km sørøst for Luanda. 

Huambo ble grunnlagt i 1912 og i en periode var det planer om at byen skulle bli den nye hovedstaden i landet. Byen het Nova Lisboa fra 1928 til 1975. Under borgerkrigen i Angola ble byen alvorlig ødelagt, men den er likevel Angolas nest største by. Innbyggertallet i byen ligger på om lag 340&nbsp;000 (estimert for 2010). 

## Referanser
Ineos

**Ineos** er et britisk aksjeselskap som framstiller kjemiske produkter. Det er det tredje største kjemiske selskapet i verden (etter BASF og Dow Chemical), og det var det største privateide selskapet i England frem til hovedkontoret ble flyttet til Sveits. Hovedkontoret ligger i den lille kommunen Rolle i Vaud. Direktør og hovedeier Jim Ratcliffe var Englands tiende rikeste person i 2007. 

Ineos ble etablert i 1997, bakgrunnen var en utskilling av den petrokjemiske delen av BP i Antwerpen i Belgia. Selskapet har etter dette økt i størrelse gjennom oppkjøp av andre selskap, som Amoco, BASF, ICI og Dow Chemical, i tillegg har selskapet kjøpt opp av andre divisjoner av BP.

I 2007 og 2008 overtok konsernet den petrokjemiske industrien på Rafnes og Rønningen i Bamble kommune og Herøya Industripark, tidligere eiet av Borealis og Norsk Hydro.

## Referanser


## Eksterne lenker
*
Skrivebua

**Skrivebua.no** var et norsk skrivested for ungdom mellom 10 og 20 år. 

Nordland fylkesbibliotek har drevet nettstedet siden september 1997. Skrivebua ble finansiert av Statens bibliotektilsyn (nå ABM-utvikling) og Nordland fylkesbibliotek i perioden 1997 – 1999. ABM-utvikling har flere ganger senere gitt prosjektstøtte til videreutvikling av nettstedet. 

Fra 2007 ble Skrivebua en del av Norsk digitalt bibliotek med støtte fra ABM-utvikling.

Nettstedet ble lagt ned 1. januar 2013 på grunn av pengeproblemer.

## Eksterne lenker
* Skrivebua
* Nordland fylkesbibliotek 
* ABM-Utvikling
* Norsk digitalt bibliotek
Shabani Nonda

**Shabani Nonda** (født 6. mars 1977 i Bujumbura i Burundi) er en tidligere fotballspiller fra Burundi som spilte landslagsfotball for DR Kongo.

Han har blant annet vært innom klubber som AS Roma, Blackburn Rovers, AS Monaco og Galatasaray. Sistnevnte ble han seriemester med i 2007.

I 2004 var han Mesterligaen finalist med AS Monaco, der de tapte 3-0 for FC Porto.

Nonda ble født i Burundi. Han spilte aldersbestemt fotball i Burundi før han dro videre til Tanzania, og deretter åtte måneder i Sør-Afrika, før han ankom europeisk klubbfotball da han sluttet seg til FC Zürich i januar 1996. Han var topp målscorer i den sveitsiske ligaen for FC Zürich da han 21 år gammel ble kjøpt av franske Rennes i 1998. Han spilte to vellykkede sesonger for Rennes før han ble kjøpt av Monaco i 2000 for å erstatte David Trézéguet. 

Med 26 seriemål for Monaco i 2002/03 var han sesongens toppscorer i Ligue 1.

I august 2003 pådro han seg en alvorlig kneskade i en seriekamp mot . Han pådro seg både avrivning av leddbånd og kne ut av ledd. Han var antatt å være ute resten av sesongen, men ble klar for spill til april da han spilte og scoret mot . Nonda bidro til at Monaco avsluttet sesongen med å nå finalen i Mesterligaen. I semifinalen scoret han ett av lagets mål i seieren over . Skadeproblemene fortsatte sesongen etter, og Nonda klarte ikke å gjenfinne den gode formen fra før det langvarige skadeavbrekket. Monaco avstod fra å tilby ham ny kontrakt.

Ved utløp av kontrakten med Monaco, gikk han i 2005 vederlagsfritt til Roma, som han signerte treårskontrakt med.

2006/07-sesongen tilbragte han på utlån til Blackburn i engelsk Premier League.

I mangel på spilletid hos Roma, ble han i 2007 solgt til Galatasaray, som manglet dekning på spissplass. Nonda signerte toårskontrakt med Galatasaray. Nonda gjorde en god figur i sin første sesong for Galatasaray. Han bidro til at klubben vant både seriemesterskapet og cupen. Selv om han deretter falt noe i prestasjonene for Galatasaray, kom det som en overraskelse da han i januar 2010 valgte å legge opp karrieren som fotballspiller med halvannet år gjenstående av kontrakten.

## Referanser

## Eksterne lenker
* 
*  Shabani Nonda – AS Monaco
Blue Team

**Blue Team** er en uformell betegnelse på en gruppe politikere og journalister i Amerikas forente stater som løst knyttes sammen ved deres tro på at Folkerepublikken Kina er en betydelig sikkerhetspolitisk trussel mot USA. De fleste innen gruppen er konservative, republikanere eller såkalte neokonservative. Betegnelsen «Blue Team» kommer fra krigsspill, hvor «Red Team» var USAs fiende mens «Blue Team» representerte USA.

De fleste innen gruppen arbeider for det amerikanske forsvaret, for amerikansk etterretning og for ulike tankesmier. Massakren på Den himmelske freds plass og Kinas veldige økonomiske ekspansjon har vært forhold som «Blue Team» mener kan utfordre USAs stilling i verden.

## Eksterne lenker

* Essay om Blue Team (engelsk)
* Fra ''Time.com'' The «Hard Liners – A Blue Team blocks Beijing» av Jay Branegan for ''Time'' magazine April 16, 2001 (engelsk 
* Oversikt over Blue Team (engelsk)
* Om Blue Team og søk etter en fiende (engelsk)
Per Fuglum

**Per Fuglum** (født 7. januar 1924 i Oslo, død 13. juni 2008 i Trondheim) var en norsk historiker. Han skreiv både generell norgeshistorie og politiske monografier, men er særlig kjent for sine arbeider om avholdsbevegelsen.

Fuglum vokste opp i Oslo, der han også tok sin utdannelse. I 1957 tok han doktorgraden på avhandlingen *[[Ole Richter]]: Ungdom og stortingsvirke*. Fra 1961 til 1973 var han ansatt ved Historisk institutt ved Universitetet i Oslo. I 1973 fikk han stilling som professor ved Universitetet i Trondheim. Fuglum skulle bli boende i trønderhovedstaden livet ut.

## Kilder
* Supphellen, Steinar: Nekrolog i *Aftenposten*, 18. juni 2008.

## Eksterne lenker
*Per Fuglums private arkiv  finnes ved NTNU Universitetsbiblioteket
Benguela

**Benguela** er en havneby i Angola. Byen er hovedstaden i provinsen Benguela og grenser til Atlanterhavet i vest. Benguela ligger omtrent 400 km sør for Luanda. Byen er en av de største byene i Angola. 

Det dyrkes kaffeplanter, mais, tobakk, sukkerrør og sisal i området rundt byen, og det eksporteres en del varer fra havnen. Stadig mer av utenlandstrafikken går til nabobyen Lobito, som ligger bare 29 km nord for Benguela. 

## Historikk
Byen ble grunnlagt i 1617 av portugiserne, og var lenge et sentrum for slaveri.

Benguela var startpunktet for den portugisiske oppdageren Serpa Pintos ekspedisjon for å krysse Sør-Afrika i 1877.

I 1931 ble det åpnet en jernbanelinje mellom Benguela i Angola og kobbergruvene i Zaire; linjen fikk navnet «Benguela-banen». Dette var den første jernbaneforbindelsen mellom østkysten og vestkysten av Afrika. Banen ble ødelagt under borgerkrigen i Angola, men delvis gjenoppbygd etter en våpenhvile ble inngått i 1991.

I siste halvdel av 1900-tallet eskalerte konfliktnivået internt i Angola, og da de portugisiske myndighetene trakk seg ut i 1975 og overlot den tidligere kolonistaten til selvstyre, brøt det ut borgerkrig. I 1993 besluttet FN å stasjonere fredsbevarende styrker fra kontingenten UNAVEM&nbsp;II til blant annet i Benguela-området. Borgerkrigen raste i Angola i flere tiår. I 1994/1995 ble det inngått en fredsavtale, men kampene fortsatte likevel i flere år etterpå.

## Referanser
Jysk

**Jysk** (gammel dansk staving: *jydsk*) er et uttrykk som brukes til å beskrive de danske dialektene som tales på halvøyen Jylland. Det skjelnes mellom nørrejysk i nord og sønderjysk i sør. Innenfor nørrejysk skjelnes videre mellom vest- og østjysk, og  mellom vest-, øst- og nordjysk.

De østlige dialektene viser størst likhet med standard dansk (dvs. sjællandsk), mens de sørlige skiller seg mest fra de andre.

Den danske språkprofessoren Erik Hansen har påpekt at dansker ofte la bort dialekten sin til fordel for normalvarianten fordi «*man har hånet og [[parodi]]ert de dialekttalende, nektet dem adgang til [[radio]]en og gjort narr av de få politikere som våget å holde på dialekten sin, og i skolen har man behandlet dialekt og annet lokalspråk på linje med dårlig språk*».

Steen Steensen Blicher og Jeppe Aakjær skrev ofte på jysk. I avsnittet under står innledningen til Blichers *Æ Bindstouw* (= Bindestuen). En bindestue var en slags strikkeklubb, der hedens allmue av begge kjønn møttes hos de som hadde best plass hjemme hos seg. Med seg hadde de eget ullgarn for å «binde» (dvs. strikke) hoser (dvs. strømper), votter, undertrøyer osv. - noe for salg til omvandrende hosekremmere fra Viborg og Holstebro, noe til eget forbruk. «Binderiet» (strikkingen) var en vesentlig biinntekt for fattigfolk på heden, og møtene i bindestuen var i tillegg  sosiale treff der man hørte nytt, og praten gikk.
:De war e Awten fa bette Jywlawten - nej hold! - A lywwer - de wa sgi den Awten far ve indda, dæ wa Binnstoww te e Skwolmæjsters, ham Kræn Koustrup - I kinne ham wal? Dæ wa nok dæ kinnt ham, for om e Vinter wa han Skwolmæjster, men om e Sommer wa han Muhrmæjster; aa han wa lih døgte te beggi Diel. Aa han ku mier end de, faa han ku stel Blued, aa vis igjen aa vænn e Vind, aa løhs øwwer baallen Fingger, aa møj mier. Men te aa maahn wa han ett saa fulkommele som e Præjst; for han had ett gon i den suet Skuel. Saa wa vi da samled aa hiele e Bøj - ja ja! Lysgor Bøj er ett saa faahle stuer: der er ikkun sejs Goer aa nowwe Huhs; men saa wa di der aasse aa Kapballe, aa Tejstrup, aa A trowwer dje Kaael i Knækkebaarre war aasse drøwwen dæte. Men de ka no væh de samm. No Falil! Saa had vi da ænnele molt aa, aa had aal sammel faat wo Gaanænner øwwer e Kroeg i e Lowt øwwer e Skyww, aa had aasse begynt aa læ di fem Pinn lest ve.

## Referanser
Wongraven

**Wongraven** er et soloprosjekt av Satyr (Sigurd Wongraven). I dette prosjektet lager han middelalder- og naturinspirert ambient musikk med tyngde i keyboard.

## Medlemmer
*Satyr (Sigurd Wongraven) &ndash; vokal, gitar, bass, synthesizer, munnharpe 
*Ihsahn (Vegard Sverre Tveitan) &ndash; synthesizer, piano 
*Hans K.K. Sørensen &ndash; timpani, trommer

## Diskografi
**[[Fjelltronen]]*, (utgitt 1995)

## Kilder
*Wongraven hos Encyclopaedia Metallum
Domkantor

**Domkantor** er den ansvarlige for kor og musikk ved en domkirke.

Norges elleve domkirker har en eller flere domkantorer hver, mest vanlig er to. I de største, som for eksempel Nidarosdomen, er det tre domkantorer: 
domkantor I er hovedansvarlig for den kirkemusikalske  aktivitet, domkantor II dirigerer kor og domkantor III spiller konserter, gudstjenester og andre kirkelige handlinger.
Fjelltronen

***Fjelltronen*** (utgitt 1995) er et album fra Wongraven. Det er innspilt i Waterfall studios i 1995.

## Sporliste
# Del 1: «Det var en gang et menneske» (16:33)  
# Del 2: «Over ødemark» (3:12)  
# Del 3: «Opp under fjellet toner en sang» (1:24)  
# Del 4: «Tiden er en stenlagt grav» (8:07)  
# Del 5: «Fra fjelltronen» (3:21)  

## Artister
*Satyr (Sigurd Wongraven) &ndash; vokal, gitar, bass, effekter, synthesizer, munnharpe
*Ihsahn (Vegard Sverre Tveitan) &ndash; live og studio synthesizer, piano
*Hans K. K. Sørensen &ndash; live og studio timphany og trommer

## Kilder
*Encyclopaedia Metallum

## Eksterne lenker
*
Lobito

**Lobito** er en havneby i Angola. Byen ligger i provinsen Benguela, ved Lobitobukta, omtrent 400 km sør for Luanda. Lobito har over 300 000 innbyggere og er en av de største byene i Angola.

Byen eksporterer kaffe, sisal, bomull, manganmalm og kobber.

Lobito ble grunnlagt i 1905, og var opprinnelig havn for Benguela og endepunkt for Benguela-jernbanen.

## Referanser
TV Vestfold

**TV Vestfold** var en kommersiell lokal TV-stasjon som hadde konsesjon for og dekket hele Vestfold. Kanalen ble etablert i 1996, men hadde sin opprinnelse i TV Larvik som Harald Strømnæs etablerte i 1991. TV Vestfold ble eid av seks ansatte i kanalen, som overtok kanalen fra avisen Tønsbergs Blad i august 2009. Kanalen sendte sine programmer fra Tønsberg. Ansvarlig redaktør var Rune Nordseter.

3. desember 2007 skiftet kanalen navn til VF24, men 1. september 2009 tok den tilbake sitt opprinnelige navn. 20. oktober 2010 lanserte kanalen web-TV på hjemmesiden sin. 3. mars 2016 kom meldingen om at TV Vestfold legger ned virksomheten.
El Altar

**El Altar** er en utdødd vulkan på vestsiden av Sangay nasjonalpark i Ecuador, 170 km sør for Quito.  Spanjolene kalte den El Altar fordi den minnet om to nonner og fire munker som lyttet til en biskop rundt et kirkealter. Inkaene kalte den for *Kapak Urku*, som betyr «Kongefjellet» på quechua.

## Geologi
Inkaenes legender forteller at toppen av Altar kollapset etter syv år med aktivitet rundt 1460, men kalderaen anses av geologer å være mye eldre enn dette. Ni store topper på over 5000 meter danner en hestesko-formet høyderygg på om lag 3 kilometer, rundt ligger det et sentralt basseng som inneholder en kratersjø på om lag 4200 moh., kjent som *Laguna Collanes* eller *Laguna Amarilla*.

## Referanser


## Eksterne lenker
*
Aragats

**Aragats** (armensk: Արագած ) er det høyeste fjellet i Armenia, og ligger i provinsen Aragatsotn, nordvest for Jerevan. Fjellet er en frittstående, utdødd vulkan (stratovulkan) med fire topper som danner kanten av krateret. Bergartene til vulkanen stammer fra holocen. Den er et populært høydedrag for lokale fjellklatrere. I fjellsiden ligger Bjurakan-observatoriet og Amberd-festningen fra middelalderen. Observatoriet er verdenskjent, og er et av hovedobservatoriumene i verden. Aragats er òg et populært mål for turister, særlig om sommeren. Sør for fjellet ligger byen Asjtarak, som er den største byen i området, og på andre siden ligger flere mindre byer og landsbyer. 

## Sagn
Ifølge sagnet skal Grigor Lusavorich (Gregor Lysbringeren) ha klatret til toppen av Aragat for å be, da han så et lys som kom ned mot han fra himmelen. Sagnet hevder at en fortsatt kan se dette lyset i dag, men det er synlig for bare de som er valgt ut til å kunne se det. 

## Galleri

Fil:Mount_Aragats_near_Aparan.jpg|Aragats sett fra en fjelltopp nær Ttujur, Aragatsotn
Fil:Arakatz002.jpg|De fire toppene til Aragats


## Referanser


## Eksterne lenker
* 
* Kort skildring på Cilicia.com 
* Skildring på www.volcano.si.edu
Ett land, to systemer

**Ett land, to systemer** (tradisjonell kinesisk:  一國兩制, forenklet kinesisk: 一国两制, pinyin: *Yì guó liǎng zhì*) er betegnelsen på prinsippet for styring av Folkerepublikken Kinas spesielle administrative regioner, Hongkong og Macao. 

Prinsippet ble foreslått av den kinesiske lederen Dèng Xiǎopíng på 1980-tallet i forbindelse med forhandlingene om tilbakeføringen av den britiske kronkolonien Hongkong til kinesisk styre i 1997, men det gjelder også for den tidligere portugisiske kolonien Macao som ble tilbakeført i 1999. Prinsippet la til grunn at det kun finnes ett Kina, men at de spesielle administrative regionene skulle få beholde sine særegne juridiske, politiske, administrative og økonomiske systemer i 50 år etter tilbakeføringen til Kina. I 1984 undertegnet Storbritannia og Kina en avtale om Hongkong basert på dette prinsippet.

Det kinesiske kommunistpartiet har også foreslått "ett land, to systemer" som ramme for en eventuell gjenforening med Republikken Kina (Taiwan). 

Folkerepublikken Kina har blitt beskyldt for å undergrave prinsippet om "ett land, to systemer" av blant andre Norge, EU, USA og Storbritannia. Storbritannia mener at de nye sikkerhetslovene og valgsystemene som ble innført i Hongkong på begynnelsen av 2020-tallet er brudd på avtalen mellom Kina og Storbritannia fra 1984. 

## Referanser
Monster (selskap)

**Monster AS** er et norsk tv-produksjonselskap som produserer underholdning, reality-TV, dokumentarfilm og drama.   

Monster produserer programmer for norske og internasjonale TV-kanaler, og står bak serier som *[[Skal vi danse (TV-program)|Skal vi danse]]*, *[[Idol (TV-program)|Idol]]*, *[[Senkveld med Thomas og Harald|Senkveld]]*, *[[Halvbroren (TV-serie)|Halvbroren]]*, *[[Gullruten]]*, *[[Stjernekamp]]*, *[[4-stjerners middag]]*, *[[Datoen]]*, *[[Forræder (TV-serie)|Forræder]]*, *[[Maskorama]]*, *[[Pørni]]* og *[[Hvem tror du at du er?]]*. 

Monster har vunnet flere Gullruter for serier som *Hvem tror du at du er?*, *Estonia - Funnet som endrer alt, Skal vi danse og Datoen.*

## Selskapshistorikk
Monster ble grunnlagt av Olav Øen, Trond Kvernstrøm og Edward Dreyer i 2001 og var aktivt i markedet fra 2002. Selskapet holdt opprinnelig til på Filmparken på Jar. Konsernet bestod senere blant annet av datterselskapene Monster Entertainment og Monster Scripted. I 2019 ble disse slått sammen med morselskapet til ett selskap.

I 2008 etablerte Monster sammen med Varesvuo Partners, Gong og Cap-Man produksjonsselskapet A Nice Company. MTG ble majoritetseier i 2013.

I 2018 ble Monster overført til Nordic Entertainment Group (NENT). I 2021 ble selskapet, sammen med flere andre nordiske produksjonsselskaper, solgt til Fremantle. I 2023 ble Monster slått sammen med Fremantle Norge og videreført under navnet Monster.

## Produksjoner (utvalg)
### TV

* *[[4-stjerners middag]]*
* *[[4-stjerners reise]]*
* *[[Allsang på Grensen]]*
* *[[Alt for Norge (reality-TV)|Alt for Norge]]*
* *[[Bingo Bingo]]*
* *[[Blanke ark]]*
* *[[Blodtur]]*
* *[[Campingplassen]]*
* *[[Datoen]]*
* *[[Drapet i Holmenkollen]]*
* *[[E6 – en reise gjennom nordmenns hverdag]]*
* *[[En får væra som en er (TV-program)|En får væra som en er]]*
* *[[En kveld hos Kloppen]]*
* *[[«Estonia»-forliset#TV-serie fra 2020|Estonia]]*
* *[[Et døgn med Elin]]*
* *[[Etaten]]*
* *[[Folkevalgt (serie)|Folkevalgt]]*
* *[[Fra bølle til bestevenn]]*
* *[[Forræder (TV-serie)|Forræder]]
* *Gutta Boys*
* *Gøy på landet*
* *Gåten Orderud*
* *Halvbroren
* *[[Hellstrøm rydder opp]]*
* *[[Hjelpekorpset]]*
* *[[Hvem tror du at du er?]]*
* *[[Idol (TV-program)|Idol]]*
* *[[Isdans (TV-program)|Isdans]]*
* *[[Kalle og Molo]]
* *Kanal Valen*
* *Kjetil & Kjartan Show*
* *Klisterhjerne*
* *Kristiania magiske tivolitheater*
* *Kroppen*
* *Livstid*
* *Lurt av Karlsen*
* *Manshow*
* *Maskorama*
* *Meglerne*
* *NAV*
* *Nattskiftet*
* *Nede*
* *Nobel – fred for enhver pris*
* *Norske Talenter*
* *På tråden med Synnøve*
* *Ramm og Tørnquist redder Norge*
* *Showman*
* *Skal vi danse*
* *Skrimmel Skrammel*
* *Sommer i Dyreparken*
* *Stjernekamp*
* *Svendsen om Hansen og Jensen*
* *Svindeljegerne*
* *The Stream*
* *Total Blackout*
* *Tørnquist Show*
* *Unge lovende*
* *Ungkaren*
* *Valen TV*
* *Valen & de etter fjøstid*
* *Valens Frokost-TV*

=== Film ===
* *ORPS – The Movie*
* *Tatt av kvinnen*
* *Å begrave en hund''

## Referanser


## Eksterne lenker
*
Lydisk stein

**Lydisk stein** eller **lyditt** er en flintlignende bergart rik på silisium. Bergarten er finkornet med tett sammensetning.

Lydisk stein er kjent som «prøvestein» for å teste mynters gullinnhold på en enkel måte. 
Når man skraper en mynt mot en stein av denne tette og fine bergarten, avsettes det et merke. Når fargen på dette merket sammenlignes med fargene på merker avsatt av probernåler med kjent gullinnhold, kan man se hvor mye gull det er i mynten.

## Referanser
Teplice

**Teplice** er en by i regionen Ústí nad Labem i Tsjekkia, 90 km fra hovedstaden Praha. Det kommer mange turister til byen hvert år for å bade i de varme kildene som det finnes mange av i byen. Kildene, som først ble kjent i andre halvdel av 700-tallet, inneholder blant annet et moderat nivå av radon og er derfor mildt radioaktive. 

I byen foregår det mye produksjon og handel med keramikk, tekstiler og maskiner. Byen ligger ved foten av fjellene i Erzgebirge.

Navnet *Teplice* er av slavisk opprinnelse og betyr «sted med varme kilder».

## Referanser


## Eksterne lenker
*
Quatro de Fevereiro lufthavn

**Quatro de Fevereiro lufthavn**  er flyplassen i Luanda, hovedstaden i Angola. Flyplassen betjente 742 629 passasjerer i 2004.

## Selskaper og ruter
*Aeroflot (Moskva-Sheremetyevo, Jeddah)
*Air France (Paris-Charles de Gaulle)
*Air Gemini (M'Banza Congo, Benguela, Cabinda, Dundo, Huambo, Lubango, Lucapa, Luena, Malange, Menongue, Namibe, Ondjiva, Saurimo, Soyo, N'Zagi)
*Air Namibia (Windhoek)
*Batavia Holland (Amsterdam) 
*British Airways (London-Heathrow)
*Brussels Airlines (Brussel)
*China Southern Airlines (Guangzhou) [starter i 2009, ventet på konsesjon]
*Cubana (Havana, Sal) [seasonal] 
*Delta Air Lines (Atlanta, Sal) [begins June 14, 2009]
*Diexim Expresso
*Ethiopian Airlines (Addis Ababa)
*Hainan Airlines (Dubai)
*Lufthansa (Frankfurt) 
*Sonair (Benguela, Cabinda, Catumbela, Houston, Huambo, Lubango, Ondjiva, Soyo)
*South African Airways (Johannesburg)
*TAAG Angola Airlines (Accra, Addis Ababa, Bangui, Beijing, Brazzaville, Cabinda, Catumbela, Dubai, Dundo, Harare, Huambo, Johannesburg, Kinshasa, Lisboa, Lubango, Luena, Lusaka, Malanje, M'Banza Congo, Menongue, N'Djamena, Namibe, Ondjiva, Paris, Pointe Noire, Rio de Janeiro-Galeao, Sal, São Tomé, Soyo, Salvador da Bahia, Saurimo, Windhoek)
*TAP Portugal (Lisboa)
*World Airways (Houston)

## Ulykker
*12. februar, 2000, et Transafrik fraktefly av typen Boeing 727 styrtet før landing på rullebane 23.
*25. mai 2003, et Boeing 727-223 med registreringsnummer N844AA, som hadde stått parkert på flyplassen i over et år, ble stjålet under mystiske omstendigheter.
## Eksterne lenker
*
The Gentle Touch

***The Gentle Touch*** er en britisk krim- og dramaserie som gikk på ITV fra 1980 til 1984. Serien var produsert av LWT og handlet om en kvinnelig politioffiser i London. Serien var den første tv-serien som hadde en kvinnelig politioffiser som hovedperson. 

Rundt 20 episoder av serien ble sendt i NRK Detektimen fra 1981 til 1982 under tittelen «Utfordringen». Første den 2. januar 1981 og siste den 17. desember 1982.

## Handling
Jill Gascoine spilte Detective Inspector Maggie Forbes, som har jobbet sin vei opp gjennom politi-styrkene og som er stasjonert på Seven Dials politistasjon i London. Maggies ektemann, en konstabel, blir drept i første episode, noe som gjør at hun blir alene med oppdragelsen av deres tenåringssønn.

*The Gentle Touch* tok for seg rutinepreget politiarbeid og hadde en realistisk fremstilling av så forskjellige emner som rasisme, sexisme, homoseksualitet, mental helse og eutanasi. Den var langt mer karakterdrevet enn handlingsdrevet.

## Mottagelse
*The Gentle Touch* var en stor suksess i Storbritannia. Serien gjorde Jill Gascoine til et kjent navn og serien gikk i fem sesonger. Imidlertid varte karakteren Maggie Forbes lenger enn dette. I 1985 dukket karakteren opp igjen i et mer actionpreget drama kalt *[[C.A.T.S Eyes]]*, om et team av kvinnelige detektiver i Kent. Denne serien har ofte blitt karakterisert som den britiske versjonen av *[[Charlie's Angels]]*.

## Skuespillere
* Jill Gascoine som etterforsker Maggie Forbes
* William Marlowe som Bill Russell
* Brian Gwaspari som Bob Croft.
* Derek Thompson som Jimmy Fenton.
* Paul Moriarty som Jake Barrett
* Nigel Rathbone som Steve Forbes
* Kevin O'Shea som Peter Phillips.
* Bernard Holley som Mike Turnbull.
* James Ottaway som George Taylor
* Michael Graham Cox som Jack Slater.

## Referanser


## Eksterne lenker
*
Fredrika

:*For kvinnenavnet, se [[Fredrika (navn)]].* 
**Fredrika** er et tettsted i Åsele kommune i Västerbottens län i landskapet Lappland i Sverige. Det ligger cirka 50 kilometer øst for Åsele. I 2010 hadde tettstedet 215 innbyggere.

## Referanser


## Eksterne lenker
*
Vännäsby

**Vännäsby** (umesamisk: *Jiännuojuohkuo*) er et tettsted i Vännäs kommune i Västerbottens län i landskapet Västerbotten i Sverige. Det ligger ca. tre kilometer øst for Vännäs. I 2010 hadde tettstedet  innbyggere.

## Referanser
Halbarad

Halbarad var en fiktiv mann i Tolkiens litterære verden.
Halbarad var en av nordens Dúnedain. Sammen med Elladan og Elrohir var han leder for gruppen med Dúnedain på 30 mann som møtte Aragorn og en del Rohirrim, på vei fra Jarnagard for å hjelpe i Krigen som skulle følge. Halbarad bar da ikke et spyd, men et banner med Elendils merke laget av Arwen.
BAe 146

**BAe 146** er et mellomstort sivilt fly produsert i Storbritannia av British Aerospace (som senere ble en del av BAE Systems). Flytypen var i produksjon fra 1981 til 2002. Med 387 fly produsert totalt er Avro RJ/BAe 146-serien den nest mest produserte sivile jetflyserien i britisk historie frem til i dag.

## Problemer
I de senere år har det vært tilfeller der giftige gasser fra varm motorolje har kommet inn i air-conditioningsystemet og inn i førerkabinen. Dette har ført til akutt syke piloter og avbrutte flygninger.
Den australske piloten Susan Michaelis har skrevet boken Aviation Contaminated Air Reference Manual, som beskriver konkrete, dokumenterte hendelser der piloter og kabinansatte er blitt syke og har fått varig helseskade på grunn av den giftige gassen fra turbinmotorene, spesielt i tilknytning til denne flytypen. Hun fikk selv så svekket helse at hun måtte slutte å fly. Den mest sannsynlige årsaken til disse sykdomstilfellene og skadene er innpusting av komprimert luft fra turbinmotoren som har inneholdt stoffet trikresylfosfat (TCP). Det er et organofosfat som er et vanlig tilsetningstoffer i smøreolje til turbinmotorer i fly og gassturbiner generelt. Organofosfater kan være svært giftige, og enkelte brukes som insektmiddel. Det er også rapportert om helseskader fra operatører av gassturbiner, blant annet turbinmekanikere som har jobbet på plattformer i Nordsjøen.

## Spesifikasjoner (BAe 146-300)

## Referanser


## Eksterne lenker
* 
* Produsentens website – BAe 146 – Avro RJ
* Informasjon om Smiliner 146 familien
* Aerospace-Technology –  Avro RJ – Avro RJX
*  Etterforskning av årsak til flyulykker- Avro 146-RJ100, G-CFAA 
* SwissWorldCargo Avro RJ100 «Jumbolino»
* BAE 146 hos Greg Goebel's AIR VECTORS
* Aerosite – BAe 146
* Airliners_net British Aerospace BAe-146
* Artikkel i Teknisk Ukeblad om gassfarlig flytype i SAS
* Artikkel i Teknisk Ukeblad om SAS-piloter og kabinbesetning som ble syke av gass
* Artikkel i Teknisk Ukeblad om turbinoperatør som ble varig helseskadet
Alain Giresse

**Alain Giresse** (født 2. august 1952 i Langoiran, Gironde) er en tidligere fransk fotballspiller (midtbanespiller). Han spilte for  i VM 1982, der Frankrike kom på fjerdeplass,  og i VM 1986, der det ble bronse. Han spilte også på laget som vant gull i EM 1984. Frankrikes midtbane, som i tillegg til Giresse bestod av Michel Platini, Luis Fernández og Jean Tigana, dannet den legendariske «Carre Magique» (*det magiske kvadratet*).

Som trener har han ledet klubbene Paris St-Germain og Toulouse. Han har også vært landslagstrener for  og , og er nå (januar 2011) landslagstrener for .

## Referanser


## Eksterne lenker
*
Gemini Man

***Gemini Man*** er en amerikansk action- og science fiction-serie som gikk på NBC i 1976. Serien handlet om den amerikansk agenten Sam Casey, som var i stand til å gjøre seg selv usynlig ved å trykke på et spesiallaget armbåndsur. Hovedrollen ble spilt av Ben Murphy. Serien var løst basert på  H.G. Wells roman ''Den usynlige mann''.   

*Gemini Man* var ment å skulle erstatte *The Invisible Man.* Dette var en lignende serie som gikk i 1975, men som ble avsluttet ganske kjapt på grunn av lave seertall. Men heller ikke *Gemini Man* ble noen suksess og kun halvparten av de produserte episodene ble vist på NBC.  

Noen episoder ble sendt i Detektimen på NRK i 1977. 

## Handling
Agenten Sam Casey dykker etter en sovjetisk spionsatellitt. Underveis oppstår det en undersjøisk eksplosjon som gjør at han blir eksponert for radioaktivt materiale. Han blir berget og fraktet til overflaten, men når de andre i teamet tar av ham dykkerdrakten oppdager de at ulykken har gjort ham usynlig. Hans arbeidsgiver, INTERSECT, finner imidlertid en måte å kontrollere hans usynlighet på; Ved hjelp av et armbåndsur, som går under navnet «DNA-stabiliserer», kan han slå sin usynlighet av og på. Han kan imidlertid bare være usynlig maksimalt 15 minutter hver dag, ellers vil han dø. Evnen til å kunne gjøre seg usynlig gjorde at han ble sendt på en rekke spesialoppdrag. 

## Referanser


## Eksterne lenker
*
*Åpningsvignett (YouTube)
Tvärålund

**Tvärålund** er et tettsted i Vindeln kommune i Västerbottens län i landskapet Västerbotten i Sverige. I 2010 hadde tettstedet 257 innbyggere.

## Referanser
Luis Ocaña

**Jesús Luis Ocaña Pernía** (født 9. juni 1945, død 19. mai 1994) var en spansk profesjonell syklist som vant Vuelta a España i 1970 og Tour de France i 1973. 

## Meritter
* Tour de France 1973
* Vuelta a España 1970
* Dauphiné Libéré 1970, 1972, 1973 
* Baskerland rundt 1973
* Catalonia rundt 1971
* Spansk mester, landevei 1968, 1972 
* Grand Prix des Nations 1971 

## Referanser


## Eksterne lenker
*
Irene Myrbostad

**Irene Therese Myrbostad** (født 1956) er en norsk hatte- og tekstilkunstner. 

Hun vokste opp i Fræna i Møre og Romsdal, og er bosatt i Drøbak. Myrbostad er mest kjent for sin produksjon av skulpturelle hatter og for å ha utviklet en teknikk med å klippe filigranmønstre i hattefilt. I tillegg til hatteproduksjonen har hun arbeidet med unikaplagg. Myrbostad har hatt en rekke utstillinger. I utgangspunktet arbeidet Myrbostad med billedkunst, men foretok en dreining mot hattefaget i starten av 90-tallet. I 2009 hadde Myrbostad for første gang en utstilling med en serie fotografier, med arbeidstittelen *head poems*, «en poetisk fantasi konsentrert om kvinnehodet».
## Verv

Irene Myrbostad var leder av foreningen Norske Modister og Hattedesignere  i perioden 2005–2010. Foreningen gjennomførte en rekke større medlemsutstillinger i hennes lederperiode. Hun var kurator for foreningen i perioden 2011–2016.

Myrbostad tok initiativet til å starte  en interesseforening for profesjonelle kunstnere i Frogn kommune. Drøbak Kunstnerforum ble formelt dannet i 2009 og hun ledet foreningen i ett år. Kunstnerforumet har eget galleri i samarbeid med Creative Galleri og Rammeverksted i Niels Carlsens gate i Drøbak.  

## Priser og utmerkelser

Myrbostad ble tildelt Oslo bys kulturstipend i 2007.

## Referanser


## Eksterne lenker
*http://www.wearableart.no/